# Agostinho Neto

### De Viquipèdia

Bust d'Agostinho Neto a Windhoek (Namíbia)

António Agostinho Neto (17 de setembre del 1922 – 10 de setembre del 1979) va ser el primer President d'Angola (1975–1979), un poeta, nacionalista i marxista-leninista, fundador i líder del partit de línia soviètica Moviment Popular per a l'Alliberament d'Angola (MPLA). El seu aniversari se celebra com a Dia dels Herois Nacionals i és dia festiu a Angola.

## [edita] Biografia

Nascut al poble de Kaxikane a Icolo e Bengo d'Angola el 1922, va ser una figura prominent dels anys 40 quan va esdevenir un membre important d'un moviment d'Angola que buscava redescobrir la cultura angolesa tradicional. Tot i la seva participació en moviments nacionalistes, va estudiar medicina a Lisboa.

Després d'aconseguir el títol de metge, va tornar a Angola, però va ser considerat immediatament una figura problemàtica per les autoritats colonials portugueses, degut a la seva oposició a la colonització. Per les seves accions, va ser arrestat, i molts dels seus paciens van protestar, obligant a les tropes colonials a prendre mesures. Tot i el seu empresonament, s'escaparia cap al Marroc, i esdevindria un important líder de la resistència angolesa des de l'exili.

Neto va ser arrestat uns quants cops per la policia política del règim de l'Estado Novo, el PIDE. També va ser ajudat en unes quantes ocasions pel Partit Comunista Portuguès.

Va ser un dels primers membres del MPLA, una de les tres faccions que van competir pel poder després de la retirada portuguesa d'Angola (seguint la Revolució dels Clavells), i més tard va dirigir el país després de la independència a l'11 de novembre del 1975. El seu govern va establir estrets llaços amb la Unió Soviètica i d'altres nacions del bloc de l'Est i d'altres estats comunistes. Va ser succeït com a president de l'estat i líder del MPLA per José Eduardo dos Santos.

Neto va morir en un hospital de Moscou, a la Unió Soviètica, mentre es sotmetia a una intervenció per càncer, i mentre la Guerra Civil Angolesa entre el govern del MPLA i la Unió Nacional per a la Independència Total d'Angola (UNITA) de Jonas Savimbi tenia lloc.

Agostinho Neto va ser condecorat amb el Premi Lenin de la Pau (1975-76).

Obtingut de "http://ca.wikipedia.org../../../a/g/o/Agostinho_Neto_c15c.html"

Categories: Angola | Socialistes africans

##### Views

- Article
- Discussió
- Revisió actual

##### Cerca

##### En altres llengües

- Asturianu
- Česky
- Deutsch
- English
- Esperanto
- Español
- Euskara
- Suomi
- Français
- Galego
- Hrvatski
- Bahasa Indonesia
- Ido
- Italiano
- 日本語
- Nederlands
- Occitan
- Polski
- Português
- Русский
- Slovenščina
- Српски / Srpski
- Svenska
- Türkçe